Mindannyian ismerjük ezt az idős urat.
A szemei, sebhelyei... Összetéveszthetetlenek.
Örülök, hogy újra látlak, Speedwagon.
Úgy hallottam, olajmágnás lettél Amerikában.
Ez azért túlzás.
De te semmit nem öregedtél, Straizo.
Hihetetlen, hogy egyidősek vagyunk.
A Hullám valóban életenergia. Azt kell mondjam, irigyellek.
Negyvenkilenc évvel Jonathan halála után
egy új generáció viszi tovább a stafétát.
Straizo, Tonpetty mester utóda és egy új csapat vezetője,
összeállt az olajmágnás Speedwagonnal.
Most pedig Mexikóba utaznak, hogy megnézzenek valamit.
Speedwagon alapítványa
egy érdekes régészeti felfedezést tett.
A felfedezés titkát csak a kiválasztott kevesek ismerik.
Ha meglátod, mit találtunk, meg fogsz döbbenni.
Olyan félelmetes a dolog, hogy feláll tőle a szőr a hátamon.
Rosszabb azoknál a szörnyűségeknél is,
amikkel 50 éve, a Dio elleni harc során néztünk szembe.
Ez a hely hatalmas!
Nos, ezért hívtalak ide.
Ez...
Ez a maszk!
Meg még egy rakás másik!
NEW YORK, 1938
1938 őszét írtuk.
Szokás szerint zsákmányt kerestem.
Csak viccelsz!
Tényleg nem hallottál még erről az italról?
Az akcentusod alapján angol lehetsz.
Netán turista vagy?
Valóban? Most költöztél ide?
Mindegy. Ha inni akarsz, fizess!
Nálunk a pénz az úr.
Hé, te! Ellopta a tárcád! Menj már utána!
Micsoda balek! Ez gyerekjáték volt...
Szia, Smokey! Úgy tűnik, végre tetten értelek!
Te hitvány semmirekellő!
Elintézem, hogy 20 évet ülj a dutyiban!
Nyugi már! Csak egy tárcát nyúltam le!
Utálom az ingyenélő fajtádat!
De én rendes fickó vagyok.
Hozz nekem minden héten 20 dollárt!
Plusz a felét annak, amit ellopsz!
Elnézést!
Ó, a kölyök, akit kiraboltak!
Bizonyítékként megtartom a tárcád.
Nos, hogy is mondjam? Nézzük csak...
Biztos úr, tudja, valójában neki adtam azt a tárcát.
A 195 centi magas angol óriás falazott nekem!
Szóval, kérem, engedje el a fiút a tárcámmal!
Mi van?
Mint mondtam, ajándékba adtam neki.
Ő egy közeli barátom.
Most pedig engedje el!
Közeli barátod?
Nos, akkor mondd meg nekem a nevét!
Ne hazudj nekem!
Talán csatlakozni akarsz hozzá a dutyiban?
Te barom!
Már megbocsásson, de...
nem igazán értem.
Mi volt ezzel a célja?
Nem volt célom vele! Azt teszem, amihez kedvem van, baromarc!
Tudod, ha valaki fikát ken a pofádra, akkor...
Rossz emberrel kezdtél ki, te disznó!
Szerinted ellenállhatsz a letartóztatásnak?
Rajta, lőj csak! De figyelmeztetlek.
Amint meghúzod a ravaszt, gyufaszálként töröm el az ujjad!
Onnan aztán nem! Kiloccsantom az agyad!
Hirtelen úgy tűnt, mintha ragyogna a teste.
Olyan volt, mint valami varázslat.
Olyan erővel repült le a kupak,
hogy leszakította a zsaru ujját!
Már megint elvesztettem a fejem!
Most nagy bajban vagyok.
Erina nagyi irtó dühös lesz!
Miféle őrült ez?
Ezt teszi a rendőrökkel, de aggódik, hogy mit mond a nagyija?
Na, zsebes barátom, ideje lelépnünk!
Megkérdeztem tőle, de nem tudta, hogyan lőtte ki olyan erővel a kupakot.
Azt mondta, mindig is képes volt rá.
A nagyapja, aki fiatalon halt meg, szintén képes volt rá.
De az apja, aki a háborúban halt meg, nem.
Az anyja se élt már.
Tartozok neked.
A nevem Smokey. Téged hogy hívnak?
Joestar.
Joseph Joestar.
HARCI HAJLAM
De hívj csak JoJónak!
10. RÉSZ: "A NEW YORK-I JOJO"
Az az izé az oszlopban... Ki... Mi az?
Nem faragvány!
A vizsgálatok sejteket és fehérjéket mutattak ki.
Habár alig érezhető, de van testhőmérséklete és pulzusa!
Életben van!
Straizo, nem tudjuk, ki ez, mióta van itt,
mire valók a maszkok, miért vannak itt,
de mindez nem számít!
Világos a feladatunk!
Azért hívtalak ide, hogy elpusztítsd
a Hullámoddal, amíg alszik!
Semmi másért!
Mi a helyzet Joseph Joestarral?
Hogy van mostanában?
Hallottam, hogy egyszer megmentette az életed a Hullámjával.
Miért hozod fel JoJót?
Azt hiszem, 13 éves korában történt.
Igen, néhány férfi eltérítette a gépedet, hogy váltságdíjat kérhessenek érted.
Hé, kölyök! Te meg mit csinálsz itt? Húzz előre!
Eltérítik Speedwagon gépét, igaz?
Én csak egy kívülálló vagyok. Semmi közöm a dologhoz.
Csak olvasom a képregényemet. Tegyék csak, amit akarnak!
- Vigyázz a szádra, kölyök! - JoJo!
Jaj, ne!
Ezt az inget Erina adta neki.
Ez fel fogja mérgesíteni!
Nyugodj meg, JoJo!
Amikor belevágtatok mindebbe,
tisztában voltatok vele, hogy a gép le is zuhanhat?
Ez Hullám volt?
Ez a gyerek őrült! Le fogunk zuhanni!
- Vegye át valaki a gépet! - Nem értek hozzá!
Kapaszkodj bele ebbe, bácsikám! Kiugrunk!
Sosem gondolod végig a dolgokat!
De igen.
Csak az számít, hogy megvédjelek téged és Erina nagyit.
Ti vagytok a családom.
Külsőre pont olyan, mint a nagyapja,
de a legkevésbé sem úriember.
Akkor jöttem rá, hogy Joseph is képes a Hullám használatára.
Szóval megörökölte a hullámlégzés technikáját Jonathan nagyapjától.
Igen...
De miért fontos ez most nekünk?
Mit csinálsz?
Megöltem ezeket az embereket.
És miután veled is végzek,
Jonathan unokája bosszút akar majd állni.
Gyűlölni fog engem.
Straizo!
Straizo...
Megőrültél?
Éppen ellenkezőleg. Nagyon is világosan gondolkodom.
Azért választottam a hullámtechnikát, hogy fejlesszem vele magamat.
De hiába edzettem, a testem megöregedését nem kerülhettem el.
A Hullám szinte semmiben nem különböztet meg az átlagembertől.
Csak lassítja az öregedést, nem akadályozza meg.
Ötven éve, a Dio ellen vívott csatában titokban csodáltam őt.
Erős volt, gyönyörű,
és halhatatlan!
Én is áhítoztam a maszk erejére.
Nem érdekelt, ki áll az utamba!
Te megőrültél, Straizo.
Most pedig a véred elhozza számomra a halhatatlanságot.
Ha meghalsz, már csak Erina és Joseph Joestar tud majd a maszkról.
És miután őket is megöltem,
lesz időm, hogy rájöjjek a maszk többi titkára, amikről még Dio sem tudott!
Nem teheted!
Szörnyű titkok lehetnek a maszk mögött, amikről fogalmunk sincs!
Eri... na...
Jo... Jo...
Nézz már az orrod elé, te barom!
Mint egy koszos kutya, ami kirohan az útra!
Most pedig tűnj az útból, te...
Tessék? Mit mondtál? Lassabban, ha kérhetem!
Mondd még egyszer, hátha megértem a motyogásod!
De akkor lehet, hogy beverem a képed!
JoJo.
Mit csinálsz?
Erina nagyi!
Mit csinálsz azzal az emberrel?
Nos, tudod...
Taxi!
Épp fogtam neked egy taxit.
Ó, JoJo, olyan figyelmes vagy!
Gyere, Smokey! Ideje indulnunk.
Egy nagymama és az unokája...
Ők voltak a Joestar család.
Apránként én is megismertem a múltjukat.
Nagyi,
Speedwagon New Yorkba költöztetett minket,
most meg nincs is itt? Megáll az eszem!
Biztos az olajvállalatával van gond.
Hé, nagyi...
Speedwagon valóban csak nagyapa legjobb barátja volt?
Semmi más nem fűz hozzá?
Mire célzol ezzel?
Nos, szingli, nem igaz?
Te pedig egy ideje már özvegy vagy.
Csak azon tűnődtem, nincs-e valami köztetek.
Mit képzelsz magadról?
Bocsánat! Jaj!
Soha többé nem mondok ilyet! Bocsáss meg!
Tudom, hogy a Speedwagon csak a barátod!
A Joestarok nem éltek sokáig.
Erina egy hajótörésben vesztette el a férjét.
A fiú, akivel akkor terhes volt,
valamint a lány, akit megmentett a hajóról, összeházasodott.
Ők lettek JoJo szülei.
De végzett velük a háború és a járvány.
Erina nagyi nagyon kedves volt...
még az olyan gazfickókkal is, mint én.
Talán azért, mert magányos volt.
JoJo is ilyen volt.
A kedvessége miatt folyton bajba került.
Meg miattam is.
- Hé, pincér! Pincér! - Igen?
Hagyta, hogy bejöjjön ide az a bűzlő állat?
A bűze elveszi az étvágyam! Vigye innen azt az undorító korcsot!
Megbocsásson, uram,
de mindenkit kiszolgálunk, aki ki tudja fizetni a számlát.
Mi? Szóval már disznók is ehetnek a normális emberek között?
Én inkább most megyek is.
JoJo!
Nagyi, ugye nem akarsz megállítani?
Nem. Az embereknek joguk van véleményt formálni...
de nem tűröm, hogy nyilvánosan sértegesse a barátunkat.
Lásd el a baját, de vigyázz a többi vendégre!
Ezer örömmel.
Verést akarsz, fiú?
Hé, tata! Ha a boxer gyűrűdet keresed,
nem fogod megtalálni a kabátzsebedben!
Ellenőrizd a nadrágod!
Lehetetlen!
Most pedig azt fogod mondani: "Honnan tudtad, te rohadék?"
Honnan tudtad, te rohadék?
A jobb kezeden lévő horzsolásokból látom,
hogy nemrég boxert használtál.
Az ingeden lévő vér pedig nem a tiéd.
Tehát egy harcból jöttél.
Mivel a vér az ingeden van,
harc közben levetted a kabátodat.
Tehát amikor eltetted a boxert,
a nadrágod zsebébe kellett tenned.
Most pedig azt fogod mondani: "És akkor mi van, te kis szaros?"
És akkor mi van, te kis szaros?
Nesze!
Kellett ez neked? Máskor ne próbálj meg okoskodni!
Attól tartok, nem talált.
Nem figyeled, mit ütsz?
Nem én voltam, akit olyan lelkesen püföltél.
Minden gondolatát meg tudom jósolni egyszerű elmédnek.
Fel tudod ezt fogni, te tulok?
Kérem, asszonyom, bocsásson meg a beosztottamnak!
Erina Joestarhoz van szerencsém, igaz?
Rendszeresen üzletelek Mr. Speedwagonnal.
Nem is olyan régen Londonban mesélt nekem önökről.
Örülök, hogy találkozunk.
Hallottam valamit nem hivatalos forrásokból,
amit még nem írtak meg a lapok.
Mr. Speedwagont megölték.
Hogy mondta?
Azt rebesgetik, egy tibeti szerzetes végzett vele.
Egy szerzetes?
Straizo?
Speedwagon és csapatának hulláit
egy folyó vetette partra a mexikói dzsungelben.
Senki nem tudja, miért ölték meg őket, se azt, hogy hová tűnt a szerzetes.
Azt hiszem, én tudom.
Ahhoz lehet köze, amit egyszer régen Speedwagon mondott.
Biztos, hogy Dio és a maszk van a háttérben.
JoJo, az a fickó egy maffiózó!
Ne bízz benne!
Csak pénzt akar tőletek!
Higgy, amit akarsz!
Ha az öngyújtóját keresi, a mellényzsebében találja.
Kösz a figyelmeztetést, Smokey, de elhiszem, amit mond.
Ezek csak a pénzre hajtanak.
A maffiának pedig értékes egy ilyen információ, úgyhogy elhiszem.
De!
Még ha igaz is,
ilyesmit nem nyöghet be csak úgy Erina nagyinak.
Nem látja, mennyire felzaklatta?
Érzéketlen barom!
Az 50 éve történtek visszatérnek, hogy újfent kísértsenek minket.
Ne félj, nagyi!
Mindig meg foglak védeni.
Nem, Joseph. Téged féltelek!
Nem akarom, hogy belekeveredj.
Nem lesz bajom.
Ha ez a végzetem, elfogadom.
Nem értettem, miről volt szó,
de nekik kettejüknek elképesztő és fájdalmas múltjuk lehetett.
Hé, Smokey!
Hűvös van ma, nem igaz?
Nézd csak ezt!
Mit?
Szerinted valóban képes megnövelni őket?
Mi ez? "Növelje meg méretét AA kosárról C kosárra!"
Nehogy elhidd! Ez csak átverés.
Az meg ki?
Ha egy pár 1,25 dollár...
Lássuk csak...
Ez fura.
Ismerősnek tűnsz, mégis olyan, mintha először látnálak.
Mondd csak, találkoztunk már?
Miért nem látom a leheleted, amikor ilyen hideg van?
És mintha az előbb
különösen nagy fogakat láttam volna felvillanni a szád sarkában.
Képzelődnék?
Ne próbálj átverni!
Nem érdekel, hogy az utcán vagyunk.
JoJo, elveszem az életed!
Mielőtt még megerősödnének a képességeid!
Igazán?
Tudtam, hogy őrült, de hogy ennyire...
Itt egy csomó ember!
Vajon honnan szerezte azt a géppisztolyt, amiből úgy szórja az áldást?
Straizo! Már vártam rád.
Nem hiszem, hogy ilyen könnyű lenne elintézni.
Ezt Speedwagonért kaptad.
Ez háború!
A KÖVETKEZŐ RÉSZBEN
Szóval ilyen egy vámpír!
Elpusztítalak, Straizo!
A német gyógyszerek a legjobbak a világon!
Nem értesz semmit!
Kérj bocsánatot a pokolban!
11. RÉSZ: "A JÁTÉKMESTER"